CELEX: 32005R0180
Language: hr
Date: 2005-02-02 00:00:00
Title: Uredba Komisije (EZ) br. 180/2005 od 2. veljače 2005. o izmjeni Uredbe (EZ) br. 1535/2003 o utvrđivanju detaljnih pravila za primjenu Uredbe Vijeća (EZ) br. 2201/96 u pogledu programa potpore za proizvode prerađene od voća i povrća

03/Sv. 026
            
            
               HR
            
            
               Službeni list Europske unije
            
            
               178
            
         32005R0180
   
               L 030/7
            
            
               SLUŽBENI LIST EUROPSKE UNIJE
            
            
               02.02.2005.
            
         
      UREDBA KOMISIJE (EZ) br. 180/2005
   od 2. veljače 2005.
   o izmjeni Uredbe (EZ) br. 1535/2003 o utvrđivanju detaljnih pravila za primjenu Uredbe Vijeća (EZ) br. 2201/96 u pogledu programa potpore za proizvode prerađene od voća i povrća
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2201/96 od 28. listopada 1996. o zajedničkoj organizaciji tržišta prerađenih proizvoda od voća i povrća (1), a posebno njezin članak 6. stavak 1.,
   budući da:
   
               (1)
            
            
               Članak 7. stavak 1. drugi podstavak Uredbe Komisije (EZ) br. 1535/2003 (2) prvotno je utvrdio da u ugovorima sklopljenima između organizacija proizvođača i prerađivača rok plaćanja ne može biti dulji od dva mjeseca nakon isteka mjeseca dostave svake pošiljke u slučaju rajčica, bresaka i krušaka.
            
         
               (2)
            
            
               Uredba Komisije (EZ) br. 444/2004 (3) proširila je gore navedenu odredbu na sve proizvode prerađene od voća i povrća.
            
         
               (3)
            
            
               Iskustvo pokazuje da zahtjeve treba ograničiti na ugovore za rajčice, breskve, kruške ili suhe smokve.
            
         
               (4)
            
            
               Mjere predviđene ovom Uredbom u skladu su s mišljenjem Upravljačkog odbora za proizvode prerađene od voća i povrća,
            
         DONIJELA JE OVU UREDBU:
   Članak 1.
   Članaka 7. stavak 1. drugi podstavak Uredbe (EZ) br. 1535/2003 zamjenjuje se sljedećim:
   
      „Ugovor također navodi fazu dostave na koju se primjenjuje cijena iz točke (f) te uvjete plaćanja. Za plaćanje rajčica, bresaka, krušaka i suhih smokava rok plaćanja ne smije biti dulji od dva mjeseca nakon isteka mjeseca dostave svake pošiljke.”
   
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. veljače 2005.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 297, 21.11.1996., str. 29. Uredba kako je zadnje izmijenjena Uredbom Komisije (EZ) br. 386/2004 (SL L 64, 2.3.2004., str. 25.).
   
      (2)  SL L 218, 30.8.2003., str. 14. Uredba kako je zadnje izmijenjena Uredbom Komisije (EZ) br. 2169/2004 (SL L 371, 18.12.2004., str. 18.).
   
      (3)  SL L 72, 11.3.2004., str. 54.